PATVIRTINTA

Viešųjų pirkimų komisijos

2026-01-15 sprendimu

(protokolo Nr. 5302)

**ŠIAULIŲ APSKAITOS CENTRO**

**ATVIRO (SUPAPRASTINTO) KONSOLIDUOTO PIRKIMO SĄLYGOS**

**ELEKTROS ENERGIJA IŠ ATSINAUJINANČIŲ ŠALTINIŲ 2026 M.**

**TURINYS**

1. BENDROSIOS NUOSTATOS
2. PIRKIMO OBJEKTAS
3. TIEKĖJŲ PAŠALINIMO PAGRINDAI IR REIKALAUJAMA KVALIFIKACIJA
4. RĖMIMASIS ŪKIO SUBJEKTŲ PAJĖGUMAIS
5. SUBTIEKĖJŲ PASITELKIMAS
6. TIEKĖJŲ GRUPĖS DALYVAVIMAS
7. PASIŪLYMŲ RENGIMAS, PATEIKIMAS, KEITIMAS
8. PASIŪLYMŲ ŠIFRAVIMAS
9. PASIŪLYMŲ GALIOJIMO UŽTIKRINIMAS
10. PAVYZDŽIŲ PATEIKIMAS
11. PIRKIMO DOKUMENTŲ PAAIŠKINIMAS IR PATIKSLINIMAS
12. SUSIPAŽINIMO SU GAUTAIS PASIŪLYMAIS
13. PASIŪLYMŲ NAGRINĖJIMAS
14. ELEKTRONINIS AUKCIONAS
15. PASIŪLYMŲ ATMETIMO PRIEŽASTYS
16. PASIŪLYMŲ VERTINIMAS IR PALYGINIMAS
17. PASIŪLYMŲ EILĖ IR LAIMĖTOJO NUSTATYMAS
18. PRETENZIJŲ IR SKUNDŲ NAGRINĖJIMAS
19. PIRKIMO SUTARČIŲ PASIRAŠYMAS IR SĄLYGOS
20. BAIGIAMOSIOS NUOSTATOS

Priedai:

1. Techninė specifikacija;
2. Pasiūlymo forma;
3. Viešojo pirkimo sutarties projektas;
4. Europos bendrasis viešųjų pirkimų dokumentas (EBVPD);
5. Pašalinimo pagrindai;
6. Informavimo pranešimas apie asmens duomenų tvarkymą.
7. **BENDROSIOS NUOSTATOS**

* 1. Vykdomas konsoliduotas pirkimas, perkančiosios organizacijos, dalyvaujančios konsoliduotame pirkime, nurodytos pirkimo sąlygų 1 priede „Techninė specifikacija“. Perkančiosios organizacijos vykdydamos šį viešąjį pirkimą numato įsigyti pirkimo sąlygų techninėje specifikacijoje nurodytą pirkimo objektą.
  2. Šiaulių apskaitos centras, juridinio asmens kodas 305888561, registracijos adresas Pakalnės g. 6A, Šiauliai, įgyvendindamas Šiaulių miesto savivaldybės tarybos 2022 m. liepos 7 d. sprendimą Nr. T-317 *„Dėl teisės atlikti centrinės perkančiosios organizacijos funkcijas biudžetinei įstaigai Šiaulių apskaitos centrui suteikimo“,* atlieka Centrinės perkančiosios organizacijos funkcijas ir viešojo pirkimo procedūras perkančiųjų organizacijų vardu iki pirkimo sutarčių sudarymo.
  3. Šis viešasis pirkimas atliekamas vadovaujantis Lietuvos Respublikos viešųjų pirkimų įstatymu, Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei šiomis pirkimo sąlygomis. Vartojamos sąvokos, apibrėžtos Viešųjų pirkimų įstatyme.
  4. Išankstinis skelbimas apie pirkimą nebuvo skelbtas.
  5. Pirkimo dokumentus sudaro:
     1. skelbimas;
     2. pirkimo sąlygos;
     3. pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu bus);
     4. visa kita perkančiųjų organizacijų CVP IS priemonėmis pateikta informacija.
  6. Jeigu perkančiosios organizacijos patikslina pirkimo dokumentus, naujesni pakeitimai turi pirmenybę prieš senesnius pakeitimus. Tiekėjai turi vadovautis naujausia paskelbta pirkimo dokumentų versija ir naujausiais pirkimo dokumentų paaiškinimais bei patikslinimais.
  7. Šis supaprastintas pirkimas vykdomas atviro konkurso būdu naudojantis Centrinės viešųjų pirkimų informacinės sistemos priemonėmis (toliau - CVP IS). Pirkimo dokumentai skelbiami CVP IS. Pirkimas atliekamas elektroniniu būdu. Elektroninėmis priemonėmis pasiūlymus gali teikti tik tie tiekėjai, kurie yra registruoti CVP IS, pasiekiamoje adresu <https://viesiejipirkimai.lt>. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.
  8. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „[*Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo*](https://www.e-tar.lt/portal/lt/legalAct/TAR.4B60A8C9678B/asr)“ 4.1 p. ir aprašo 2 priedo XVIII skyriumi. Aplinkos apaugos kriterijai nustatyti 1 priede „Techninė specifikacija“.
  9. Pirkime perkančiosios organizacijos nenumato skelbti pranešimo dėl savanoriško *ex ante* skaidrumo.
  10. Tiesioginį ryšį su tiekėjais įgaliotas palaikyti perkančiųjų organizacijų atstovas Simona Nauronytė, tel. +370 67744539, el. p. [simona.nauronyte@sac.lt](mailto:simona.nauronyte@sac.lt), veiklos adresas Vilniaus g. 88, Šiauliai.

1. **PIRKIMO OBJEKTAS**

* 1. Pirkimo objektas – **Elektros energija iš atsinaujinančių šaltinių 2026 m. Šiaulių miesto savivaldybės administracijai ir jai pavaldžioms įstaigoms.**
  2. Pirkimo objektas neskaidomas į pirkimo dalis.
  3. Pirkimo objektas apibūdintas ir reikalavimai jam nurodyti 1 priede „Techninė specifikacija ir 3 priede „Viešojo pirkimo sutarties projektas“.
  4. Pasiūlymas turi būti pateiktas visai siūlomos pirkimo sąlygų techninėje specifikacijoje nurodytai apimčiai, neskaidant jos smulkiau.
  5. Tiekėjas atsako už rūpestingą visų pirkimo dokumentų išnagrinėjimą, už patikimos informacijos apie visas sąlygas bei įsipareigojimus, galinčius turėti įtakos pasiūlymo sumai ar pobūdžiui arba prekių tiekimui, gavimą.
  6. Jeigu apibūdinant pirkimo objektą techninėje specifikacijoje ir kituose pirkimo dokumentuose nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, protokolai, sertifikatai turi būti laikoma, kad kiekviena tokia nuoroda yra pateikta su žodžiais „arba lygiavertis“.
  7. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.
  8. Tiekėjo įsipareigojimų įvykdymo vieta – Šiauliai.
  9. Pirkimas neatliekamas CPO priemonėmis, nes Šiaulių miesto savivaldybės administracijai 3 kartus nenupirkus pirkimo objekto per CPO, nuspręsta vykdyti konsoliduotą pirkimą per centrinę perkančiąją organizaciją.

1. **TIEKĖJŲ PAŠALINIMO PAGRINDAI IR REIKALAUJAMA KVALIFIKACIJA**
   1. Perkančiosios organizacijos tikrins tiekėjo ir ūkio subjektų, kurių pajėgumais remiasi tiekėjas siekdamas pagrįsti atitikimą kvalifikaciniams reikalavimams, pašalinimo pagrindų, kurie nurodyti pirkimo dokumentų 5 priede „Pašalinimo pagrindai“ nebuvimą. Tiekėjas ir subtiekėjai, kurių pajėgumais remiasi tiekėjas pagrįsdamas atitikimą pirkimo sąlygose nurodytiems kvalifikaciniams reikalavimams, kartu su pasiūlymu turi pateikti užpildytą pirkimo sąlygų 4 priedą „Europos bendrasis viešųjų pirkimų dokumentas (EBVPD)“ pagal VPĮ 50 straipsnyje nustatytus reikalavimus. EBVPD pildomas jį įkėlus į Viešųjų pirkimų tarnybos interneto svetainę <https://ebvpd.eviesiejipirkimai.lt/espd-web/> ir užpildžius bei atsisiuntus pateikiamas su pasiūlymu. Atskirą EBVPD pildo tiekėjas, kiekvienas tiekėjų grupės narys (jeigu pasiūlymą teikia tiekėjų grupė), kiekvienas ūkio subjektas, jeigu tiekėjas remiasi jo pajėgumais pagal VPĮ 49 straipsnį. Fiziniams asmenims, kuriuos tiekėjas ketina įdarbinti pirkimo laimėjimo atveju ir kurių pajėgumais tiekėjas remiasi pagal VPĮ 49 straipsnį, EBVPD pildyti nereikia. Tikrinimas atliekamas šia tvarka:
      1. Perkančiosios organizacijos nereikalauja iš tiekėjo pateikti dokumentų, patvirtinančių jo pašalinimo pagrindų nebuvimą, jeigu ji: turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis; šiuos dokumentus jau turi iš ankstesnių pirkimo procedūrų.
      2. Perkančiosios organizacijos nereikalauja iš tiekėjo pateikti dokumentų, patvirtinančių jo pašalinimo pagrindų nebuvimą kartu su pasiūlymu. Perkančiosios organizacijos bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų pašalinimo pagrindų nebuvimą tik tuo atveju, jeigu tai būtina siekiant užtikrinti tinkamą pirkimo procedūros atlikimą.
      3. Perkančiosios organizacijos netikrina subtiekėjų ar ūkio subjektų, kurių pajėgumais tiekėjas nesiremia, pašalinimo pagrindų.
      4. Perkančiosios organizacijos tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu tiekėjas atitinka bent vieną iš pirkimo sąlygų 4 priede „Europos bendrasis viešųjų pirkimų dokumentas (EBVPD)“ nustatytų tiekėjo pašalinimo pagrindų.
      5. Perkančiosios organizacijos pašalina tiekėją iš pirkimo procedūros pagal VPĮ 46 straipsnio 4 ir 6 dalyse nurodytus ir pirkimo sąlygų 4 priede „Europos bendrasis viešųjų pirkimų dokumentas (EBVPD)“ nustatytus pašalinimo pagrindus ir tuo atveju, kai ji turi įtikinamų duomenų, kad tiekėjas yra įsteigtas arba dalyvauja pirkime vietoj kito asmens, siekiant išvengti VPĮ 46 straipsnio 4 ir 6 dalyse nurodytų pašalinimo pagrindų taikymo.
      6. Perkančiosios organizacijos taip pat patikrina, ar dėl ūkio subjektų, kurių pajėgumais ketina remtis tiekėjas, nėra pirkimo sąlygų 4 priede „Europos bendrasis viešųjų pirkimų dokumentas (EBVPD)“ nustatytų pašalinimo pagrindų. Jeigu dėl ūkio subjekto yra bent vienas pirkimo sąlygų 4 priede „Europos bendrasis viešųjų pirkimų dokumentas (EBVPD)“nustatytas pašalinimo pagrindas, perkančiosios organizacijos reikalaus per jos nustatytą terminą pakeisti jį kitu ūkio subjektu, dėl kurio nėra pašalinimo pagrindų. Šio punkto nuostatos taikomos ir subtiekėjams, jeigu pirkimo sąlygų 4 priede „Europos bendrasis viešųjų pirkimų dokumentas (EBVPD)“ nustatyta, kad pašalinimo pagrindai taikomi ir jiems.
      7. Nepaisant 3.1.4. ir 3.1.5. punkto nuostatų, tiekėjas iš pirkimo nepašalinamas VPĮ 46 straipsnio 3 ir 10 dalyse nustatytais atvejais (atsižvelgiant į VPĮ 46 straipsnio 11 ir 12 dalių nuostatas), taip pat jeigu pagal VPĮ 46 straipsnio 8 dalį vertindama tiekėjo patikimumą perkančiosios organizacijos priėmė sprendimą, kad tiekėjo pašalinimas iš pirkimo procedūros būtų neproporcingas vertinamam tiekėjo elgesiui arba perkančiosios organizacijos priėmė sprendimą, kad esant nustatytam pašalinimo pagrindui pagal VPĮ 46 straipsnio 4 dalies 7 punkto c papunktį būtų reikšmingai apribota konkurencija. Priimant sprendimus dėl tiekėjo pašalinimo iš pirkimo procedūros 3.1.5. punkte nurodytais pašalinimo pagrindais gali būti atsižvelgiama į pagal VPĮ 52 ir 91 straipsnius skelbiamą informaciją.
      8. Jei tiekėjas negali pateikti kurių nors pašalinimo pagrindų nebuvimą pagrindžiančių dokumentų reikalaujamų pirkimo sąlygų 5 priede „Pašalinimo pagrindai“, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti priesaikos deklaracija ar oficialia tiekėjo deklaracija (jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos) Viešųjų pirkimų įstatymo 51 straipsnio 3 dalyje nustatytais atvejais ir tvarka.
      9. Pasiūlymų vertinimo metu perkančiosios organizacijos turi teisę reikalauti, kad tiekėjas pateiktų legalizuotus Apostille pirkimo sąlygų 5 priede „Pašalinimo pagrindai“ nurodytus dokumentus, jei dokumentai išduoti užsienio valstybėje. Legalizavimas atliekamas, vadovaujantis Dokumentų legalizavimo ir tvirtinimo pažyma (Apostille) tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079, ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (Apostille).
   2. **Perkančiosios organizacijos netaiko kvalifikacinių reikalavimų tiekėjams.**
   3. **Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys. Teisę verstis atitinkama veikla įrodančius dokumentus, jei tokia teisė reikalaujama pagal teisės aktus ir nebuvo patikrinta pasiūlymų vertinimo metu, tiekėjas turi pateikti iki atitinkamų veiklų vykdymo pradžios.**
   4. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią perkančiosios organizacijos gali įrodyti bet kokiomis teisėtomis priemonėmis.
2. **RĖMIMASIS ŪKIO SUBJEKTŲ PAJĖGUMAIS**

* 1. Tiekėjas gali remtis kitų ūkio subjektų pajėgumais pagal VPĮ 49 straipsnį, kad atitiktų pirkimo sąlygų nustatytus reikalavimus, neatsižvelgiant į ryšio su tais ūkio subjektais teisinį pobūdį. Šiais ūkio subjektais laikomi ir fiziniai asmenys, kuriuos pirkimo laimėjimo ir sutarties sudarymo atveju tiekėjas ar jo pasitelkiamas ūkio subjektas įdarbins (kvazisubtiekėjai).
  2. Tiekėjas, pageidaujantis remtis kitų ūkio subjektų pajėgumais, privalo juos nurodyti pasiūlyme ir pateikti dokumentus, įrodančius, kad per visą sutarties vykdymo laikotarpį ūkio subjekto, kurio pajėgumais jis remiasi, ištekliai tiekėjui bus prieinami. Tikrindama, ar tiekėjui bus prieinami kitų ūkio subjektų, kurių pajėgumais jis remiasi, turimi ištekliai, perkančiosios organizacijos iš jo priima bet kokias tai patvirtinančias priemones. Tiekėjas, nenurodęs, jog remiasi kitų ūkio subjektų pajėgumais (kvalifikacija), tačiau pats neatitinka pirkimo sąlygose nurodytų kvalifikacijos reikalavimų (jei tokie reikalavimai nustatomi), neįgyja teisės po pasiūlymų pateikimo termino pabaigos pasitelkti (nurodyti) naujų subjektų tam, kad atitiktų kvalifikacijos reikalavimus.
  3. Skirtingi tiekėjai gali remtis tų pačių ūkio subjektų pajėgumais, tačiau tai negali sąlygoti draudžiamų susitarimų.
  4. Tiekėjų grupė gali remtis grupės dalyvių arba kitų ūkio subjektų pajėgumais, laikantis šiame skyriuje nustatytų sąlygų.
  5. Paslaugų teikimo ar darbų įsigijimo atvejais, perkančiajai organizacijai keliant kvalifikacijos reikalavimus tiekėjui ar jo vadovaujančiam personalui turėti atitinkamą išsilavinimą, profesinę kvalifikaciją ar profesinę patirtį, tiekėjas gali remtis kitų ūkio subjektų pajėgumais tik tuomet, kai tie ūkio subjektai, kurių pajėgumais buvo remtasi, patys ir teiks tas paslaugas ar atliks darbus, kuriems reikia jų pajėgumų.
  6. Jei tiekėjas remiasi ūkio subjektų pajėgumais, atsižvelgdamas į pirkimo dokumentuose nustatytus ekonominio ir finansinio pajėgumo reikalavimus, tiekėjas ir šie ūkio subjektai, kurių pajėgumais remiamasi, turi prisiimti solidarią atsakomybę už sutarties įvykdymą.

1. **SUBTIEKĖJŲ PASITELKIMAS**
   1. Tiekėjas savo pasiūlyme privalo nurodyti, kokiai sutarties daliai ir kokius subtiekėjus, jeigu jie pasiūlymo teikimo metu yra žinomi, jis ketina pasitelkti.
   2. Skirtingi tiekėjai gali pasitelkti tuos pačius subtiekėjus, tačiau tai negali sąlygoti draudžiamų susitarimų.
   3. Sudarius sutartį, tačiau ne vėliau negu ta sutartis pradedama vykdyti, tiekėjas, kuris bus pripažintas laimėjusiu, įsipareigoja perkančiajai organizacijai pranešti tuo metu žinomų subtiekėjų pavadinimus, kontaktinius duomenis ir jų atstovus. Perkančiosios organizacijos taip pat reikalauja, kad tiekėjas informuotų apie minėtos informacijos pasikeitimus visu sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
   4. Perkančiosios organizacijos netikrina subtiekėjų, pašalinimo pagrindų.
2. **TIEKĖJŲ GRUPĖS DALYVAVIMAS**
   1. Pasiūlymą gali pateikti tiekėjų grupė. Pirkime pasiūlymą teikianti tiekėjų grupė su pasiūlymu turi pateikti jungtinės veiklos sutarties kopiją. Jungtinės veiklos sutartyje privalo būti nurodyta:
      1. tiekėjų grupės sudėtis ir kiekvieno tiekėjų grupės dalyvio įsipareigojimai vykdant numatomą su perkančiąja organizacija sudaryti sutartį;
      2. solidari, kiekvieno tiekėjų grupės dalyvio atskirai ir visų kartu, atsakomybė už įsipareigojimų ir prievolių perkančiajai organizacijai nevykdymą (nepriklausomai nuo jų įnašo pagal jungtinės veiklos sutartį);
      3. kuris šios sutarties dalyvis yra įgaliojamas tiekėjų grupės vardu teikti pasiūlymą, o laimėjus pirkimą, – pasirašyti sutartį su perkančiąja organizacija, teikti sąskaitas faktūras atsiskaitymams (mokėjimai bus atliekami tik vienam iš jungtinės veiklos sutarties dalyvių), pasirašyti su sutarties vykdymu susijusius dokumentus (įgaliotas dalyvis) ir kt.
   2. Perkančiosios organizacijos nereikalauja, kad tiekėjų grupės pateiktą pasiūlymą pripažinus laimėjusiu ir pasiūlius sudaryti sutartį, ši tiekėjų grupė įgytų tam tikrą teisinę formą.
   3. Tiekėjui, teikiančiam pasiūlymą savarankiškai ar kaip tiekėjų grupės nariui, nedraudžiama būti kito tiekėjo subtiekėju ar ūkio subjektu, kurio pajėgumais remiamasi kitas tiekėjas, tame pačiame pirkime.
3. **PASIŪLYMŲ RENGIMAS, PATEIKIMAS, KEITIMAS**

* 1. **Tiekėjas gali pateikti tik po vieną pasiūlymą.** Jei tiekėjas pateikia daugiau kaip vieną pasiūlymą arba ūkio subjektų grupės dalyvis dalyvauja teikiant kelis pasiūlymus, visi tokie pasiūlymai bus atmesti. Tas pats ūkio subjektas gali būti nurodytas skirtingų tiekėjų pasiūlymuose kaip subtiekėjas. Taip pat tiekėjas, pateikęs pasiūlymą savarankiškai, ar pirkime dalyvaujantis jungtinės veiklos pagrindu, gali būti kito tiekėjo, pateikusio pasiūlymą tame pačiame pirkime, subtiekėju, išskyrus tuos atvejus, kai turima pagrįstų įrodymų, kad toks ūkio subjektų elgesys turėtų būti kvalifikuojamas kaip draudžiamas susitarimas.
  2. Tiekėjas negali pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
  3. Perkančiosios organizacijos reikalauja pasiūlymus teikti tik elektroninėmis priemonėmis naudojant CVP IS. Pasiūlymai popierinėje laikmenoje, jei tokie būtų pateikti, bus grąžinami neatplėšti tiekėjui (kurjeriui) ar grąžinami registruotu laišku ir nebus priimami ir vertinami. Pasiūlymus gali teikti tik CVP IS registruoti tiekėjai (nemokama registracija adresu <https://viesiejipirkimai.lt>). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, xlsx, docx ir kt.).
  4. Pasiūlymas turi būti pateiktas iki skelbime nurodyto pasiūlymų pateikimo termino pabaigos, o jeigu skelbime nurodytas pasiūlymų pateikimo terminas buvo pratęstas – iki pratęsto termino pabaigos.
  5. Pateikdamas pasiūlymą, tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
  6. Tiekėjo pasiūlymas bei kita korespondencija pateikiami lietuvių kalba. Jei reikalaujami pridėti prie pasiūlymo dokumentai negali būti pateikti lietuvių kalba, šie dokumentai turi būti pateikiami originalo kalba, pridedant vertimą į lietuvių kalbą. Vertimas turi būti patvirtintas vertėjo parašu ir vertimo biuro antspaudu arba tiekėjo vadovo arba jo įgalioto asmens parašu.
  7. **Pasiūlymas turi galioti ne trumpiau kaip 3 mėnesius nuo pirkimo pasiūlymų pateikimo termino pabaigos.** Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose.
  8. Pasiūlyme nurodomi įkainiai/kaina pateikiami eurais. Apskaičiuojant įkainį/kainą, turi būti atsižvelgta į visus pirkimo sąlygų, įskaitant pirkimo sutarties projektą, reikalavimus. Į pasiūlymo įkainius/kainą turi būti įskaityti visi mokesčiai ir visos tiekėjo išlaidos, apimančios viską, ko reikia visiškam ir tinkamam pirkimo sutarties įvykdymui.
  9. Perkančiosios organizacijos turi teisę pratęsti pasiūlymo pateikimo terminą. Apie naują pasiūlymų pateikimo terminą pranešama prie pirkimo CVP IS prisijungusiems tiekėjams ir patikslinant skelbimą.
  10. Pasiūlymas turi būti pateikiamas CVP IS priemonėmis, kurį turi sudaryti užpildyta pasiūlymo forma parengta pagal pirkimo sąlygų 2 priedą ir šie pasiūlymo priedai:
      1. Jungtinės veiklos sutarties kopija (jeigu pasiūlymą teikia ūkio subjektų grupė).
      2. Įgaliojimas pateikti pasiūlymą (jeigu pasiūlymą pateikia ne tiekėjo vadovas).
      3. Užpildytas Europos bendrasis viešųjų pirkimų dokumentas (EBVPD) parengtas pagal pirkimo sąlygų 4 priedą.
      4. Jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį.
      5. Jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime.
  11. Tiekėjo pasiūlymą sudaro CVP IS priemonėmis pateiktos informacijos ir dokumentų visuma.
  12. **Pasiūlymas turi būti pasirašytas fiziniu arba kvalifikuotu elektroniniu parašu**. Jeigu tiekėjas dokumentus tvirtina naudodamas kvalifikuotą elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus.
  13. **Tiekėjas pasiūlymo formoje turi aiškiai nurodyti, kuri pasiūlymo informacija yra konfidenciali**, vadovaujantis VPĮ 20 straipsniu. Jei tokia informacija pasiūlyme nebus nurodyta, tuomet bus laikoma, kad bet kuri pateiktame pasiūlyme nurodyta informacija nėra konfidenciali. Konfidencialia informacija negali būti laikomos pasiūlymo charakteristikos, į kurias turi būti atsižvelgiama vertinant pasiūlymus, taip pat informacija, nurodyta VPĮ 20 straipsnio 2 dalyje. Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas per perkančiųjų organizacijų nurodytą terminą, kuris negali būti trumpesnis kaip 3 darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali. **Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali, todėl tiekėjui nurodžius tokią informaciją kaip konfidencialią, perkančiosios organizacijos turi teisę ją skelbti.**
  14. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą CVP IS priemonėmis. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančiosios organizacijos jį gauna pateiktą CVP IS priemonėmis iki pasiūlymų pateikimo termino pabaigos.
  15. Kol nesibaigė pasiūlymų galiojimo laikas, perkančiosios organizacijos turi teisę prašyti CVP IS priemonėmis, kad tiekėjai pratęstų jų galiojimą iki konkrečiai nurodyto laiko. Tiekėjas CVP IS priemonėmis tokį prašymą gali atmesti neprarasdamas teisės į savo pasiūlymo galiojimo užtikrinimą.

1. **PASIŪLYMŲ ŠIFRAVIMAS**

* 1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
     1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti interneto svetainėje [Šifravimo priemonių aprašas - Viešųjų pirkimų tarnyba (lrv.lt)](https://vpt.lrv.lt/lt/nuorodos/kiti-duomenys/pasiulymu-sifravimas/sifravimo-priemoniu-aprasas/).
     2. iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo perkančiosios organizacijos galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: centrinės perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).
  2. Tiekėjui užšifravus visą pasiūlymą ir iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančiosios organizacijos negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančiosios organizacijos tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

1. **PASIŪLYMŲ GALIOJIMO UŽTIKRINIMAS**

* 1. Pasiūlymo galiojimo užtikrinimas nereikalaujamas.

1. **PAVYZDŽIŲ PATEIKIMAS**

* 1. Siūlomo pirkimo objekto pavyzdžiai nereikalaujami.

1. **PIRKIMO DOKUMENTŲ PAAIŠKINIMAS IR PATIKSLINIMAS**

* 1. Tiekėjas tik CVP IS susirašinėjimo priemonėmis gali prašyti, kad perkančiosios organizacijos paaiškintų ar pataisytų pirkimo dokumentus.
  2. Perkančiosios organizacijos atsako tik CVP IS susirašinėjimo priemonėmis į kiekvieną tiekėjo rašytinį prašymą dėl pirkimo dokumentų, jei prašymas yra pateiktas likus ne mažiau kaip 6 dienų iki pasiūlymų pateikimo termino pabaigos.
  3. Tiekėjo prašymu, (pateiktu tik CVP IS susirašinėjimo priemonėmis) papildomi pirkimo dokumentai (paaiškinimai ar pataisymai) pateikiami CVP IS priemonėmis ne vėliau kaip likus 4 dienoms iki pasiūlymų pateikimo termino pabaigos, jei jų paprašyta laiku. Paaiškinimai ar pataisymai yra neatsiejama pirkimo dokumentų dalis.
  4. Pirkimo dokumentų paaiškinimai ir patikslinimai skelbiami CVP IS priemonėmis kartu su kitais pirkimo dokumentais ir siunčiami prašymą pateikusiam bei visiems prie pirkimo prisijungusiems tiekėjams, neatskleidžiant prašymą pateikusio tiekėjo tapatybės.
  5. Nesibaigus pirkimo pasiūlymų pateikimo terminui, perkančiosios organizacijos savo iniciatyva gali paaiškinti (pataisyti) pirkimo dokumentus pranešant prie pirkimo prisijungusiems tiekėjams ir paskelbiant CVP IS priemonėmis.
  6. Perkančiosios organizacijos privalo pratęsti pasiūlymų pateikimo terminus, kad visi pirkime norintys dalyvauti tiekėjai turėtų galimybę susipažinti su visa pasiūlymui parengti reikalinga informacija:
     1. jeigu dėl kokių nors priežasčių papildoma su pirkimo dokumentais susijusi informacija būtų pateikiama likus mažiau kaip 4 dienoms iki pasiūlymų pateikimo termino pabaigos, nors šios informacijos buvo paprašyta laiku;
     2. jeigu buvo padaryta reikšmingų pirkimo dokumentų pakeitimų.
  7. Jei perkančiosios organizacijos paaiškinimų ar patikslinimų nepateikia iki 11.3 punkte nurodyto termino (tiekėjui laiku pateikus prašymą paaiškinti, patikslinti), pasiūlymų pateikimo terminas yra nukeliamas ne trumpesniam laikui nei tiek, kiek vėluojama juos pateikti.
  8. Perkančiosios organizacijos, pratęsdama pasiūlymų pateikimo terminą 11.6 punkte nurodytais atvejais, privalo atsižvelgti į informacijos ir pirkimo dokumentų pakeitimų svarbą. Jeigu papildomos informacijos nebuvo paprašyta laiku arba ji neturi esminės įtakos pasiūlymų parengimui, perkančiosios organizacijos pasiūlymų pateikimo termino gali nepratęsti.
  9. Bet kokia informacija, konkurso sąlygų paaiškinimai, pranešimai ar kitas perkančiųjų organizacijų ir tiekėjo susirašinėjimas yra vykdomas tik CVP IS susirašinėjimo priemonėmis.
  10. Perkančiosios organizacijos nerengs susitikimų su tiekėjais dėl pirkimo dokumentų paaiškinimo.
  11. Perkančiosios organizacijos nerengs pirkimo objekto apžiūros.

1. **SUSIPAŽINIMAS SU GAUTAIS PASIŪLYMAIS**

* 1. Pirminis susipažinimas su CVP IS priemonėmis pateiktais tiekėjų pasiūlymais vyks 30 min. po CVP IS nurodytos pasiūlymų pateikimo termino pabaigos.
  2. Tiekėjai negali dalyvauti pirminio susipažinimo su CVP IS priemonėmis pateiktais pasiūlymais procedūroje, komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros. Komisijos posėdžiuose stebėtojai nedalyvauja.

1. **PASIŪLYMŲ NAGRINĖJIMAS**

* 1. Pasiūlymus vertins Komisija. Pasiūlymai bus vertinami tiekėjams ir (ar) jų įgaliotiesiems atstovams nedalyvaujant. Komisija toliau atlieka šias pirkimo procedūras:
     1. tikrina ar nebuvo pasiūlyta per didelė, perkančiosioms organizacijoms nepriimtina kaina. Laikoma, kad pasiūlyta kaina yra per didelė ir nepriimtina, jeigu ji viršija perkančiųjų organizacijų nustatytą maksimalią pasiūlymo kainą, nurodytą pirkimo sąlygų 2 priede „Pasiūlymo forma“;
     2. tikrina ar pasiūlymas pateiktas tinkamai, ar kartu su pasiūlymu pateikti visi privalomi dokumentai;
     3. įvertina EBVPD pateiktą informaciją ir ne vėliau kaip per 3 darbo dienas raštu praneša apie šio patikrinimo rezultatus;
     4. nustato, ar tiekėjo siūlomas pirkimo objektas atitinka pirkimo dokumentuose nustatytus reikalavimus;
     5. tikrina, ar tiekėjo pasiūlyme nėra nurodytos kainos apskaičiavimo klaidų;
     6. tikrina ar nebuvo pasiūlyta neįprastai maža kaina ir/ar tiekėjas pirkimo komisijos prašymu pateikė raštišką tinkamą kainos pagrįstumo įrodymą;
     7. Perkančiosios organizacijos, siekdamos įsitikinti pirkimo sąlygų 5 priede „Pašalinimo pagrindai“ nurodytų Pašalinimo pagrindų nebuvimu, įrodančių dokumentų iš galimo laimėtojo prašys tik tuo atveju, jei kils pagrįstų abejonių apie galimus pašalinimo pagrindus;
     8. sudaro pasiūlymų eilę ir nustato pirkimo laimėtoją;
     9. tiekėją, kurio pasiūlymas pripažintas laimėjusiu, kviečia sudaryti pirkimo sutartį.
  2. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančiosios organizacijos gali nepažeisdamos lygiateisiškumo ir skaidrumo principų prašyti dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą.
  3. Perkančiosios organizacijos gali raštu CVP IS priemonėmis prašyti, kad dalyviai paaiškintų savo pasiūlymus, tačiau ji negali prašyti, siūlyti arba leisti pakeisti pateikto pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus. Pasiūlymai tikslinami, papildomi arba paaiškinami vadovaujantis Pasiūlymų patikslinimo, papildymo ar paaiškinimo taisyklėmis, patvirtintomis Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240 (aktualios redakcijos).
  4. Perkančiosios organizacijos, pasiūlymų vertinimo metu radusios pasiūlyme nurodytos kainos ar sąnaudų apskaičiavimo klaidų, privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos ar sąnaudų. Taisydamas pasiūlyme nurodytas aritmetines klaidas, dalyvis gali taisyti kainos ar sąnaudų sudedamąsias dalis, tačiau neturi teisės atsisakyti kainos ar sąnaudų sudedamųjų dalių arba papildyti kainą ar sąnaudas naujomis dalimis.
  5. Iškilus klausimams dėl pasiūlymų turinio ir pirkimo komisijai paprašius raštu CVP IS priemonėmis, tiekėjai privalo pateikti raštu CVP IS priemonėmis papildomus paaiškinimus nekeisdami pasiūlymo. Jeigu tiekėjas savo pasiūlyme pateikia reikalaujamų dokumentų tinkamai patvirtintas kopijas, perkančiosios organizacijos turi teisę prašyti tiekėjo, kad jis pirkimo komisijai parodytų atitinkamų dokumentų originalus.
  6. Perkančiosios organizacijos reikalauja, kad dalyvis pagrįstų pasiūlyme nurodytą prekių, paslaugų, darbų ar jų sudedamųjų dalių kainą arba sąnaudas, jeigu jos atrodo neįprastai mažos. Pasiūlyme nurodyta prekių, paslaugų ar darbų kaina arba sąnaudos visais atvejais turi būti laikomos neįprastai mažomis, jeigu jos yra 30 ir daugiau procentų mažesnės už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų arba sąnaudų aritmetinį vidurkį.
  7. Perkančiosios organizacijos gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis VPĮ reikalavimais, pasiūlymas turi būti atmestas. Taikant šią nuostatą, pasiūlymas negali būti atmestas dėl to, kad jame nurodyta kaina viršija pirkimui skirtas lėšas, jeigu ekonomiškai naudingiausias pasiūlymas išrenkamas pagal sąnaudų arba kainos ar sąnaudų ir kokybės santykį ir perkančiosios organizacijos pirkimo dokumentuose nėra nurodžiusios pirkimui skirtų lėšų sumos, išskyrus atvejus, kai atmetami visi gauti pasiūlymai. Ši nuostata netaikoma, jeigu perkančiosios organizacijos ketina pasinaudoti VPĮ 63 straipsnio 1 dalies 2 punkte nustatyta skelbiamų derybų sąlyga, kai leidžiama pakartotinai nebeskelbti skelbimo apie pirkimą.

1. **ELEKTRONINIS AUKCIONAS**
   1. Elektroninis aukcionas nebus rengiamas.
2. **PASIŪLYMŲ ATMETIMO PRIEŽASTYS**

* 1. Pirkimo komisija atmeta pasiūlymą, jeigu:
     1. tiekėjas pasiūlymą ar jo dalį pateikė ne CVP IS priemonėmis;
     2. tiekėjas iki susipažinimo su pasiūlymais pradžios nepateikė pasiūlymo iššifravimo slaptažodžio;
     3. pasiūlymą pateikęs tiekėjas turi būti pašalinamas iš pirkimo procedūros pagal pirkimo sąlygų 5 priede „Pašalinimo pagrindai“ nustatytus reikalavimus arba perkančiųjų organizacijų prašymu nepateikė ar nepatikslino pateiktų netikslių ar neišsamių duomenų apie pašalinimo pagrindų nebuvimą CVP IS priemonėmis;
     4. pasiūlymas neatitinka pirkimo dokumentuose nustatytų reikalavimų;
     5. pasiūlyta kaina yra per didelė ir nepriimtina. Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų;
     6. dalyvis per perkančiųjų organizacijų nurodytą terminą neištaiso aritmetinių klaidų ir (ar) nepaaiškina pasiūlymo. Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų;
     7. pateiktame pasiūlyme nurodyta kaina yra neįprastai maža ir dalyvis, perkančiosios organizacijos prašymu, nepateikia tinkamų kainos pagrįstumo įrodymų;
     8. pasiūlymas, kuriame nurodyta neįprastai maža kaina, neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;
     9. pasiūlyme neįprastai maža kaina pasiūlyta dėl to, kad tiekėjas yra gavęs valstybės pagalbą, tačiau tiekėjas negali per pakankamą perkančiųjų organizacijų nustatytą laikotarpį įrodyti, kad valstybės pagalba buvo suteikta teisėtai. Atmetusi pasiūlymą šiuo pagrindu, perkančiosios organizacijos apie tai praneša Europos Komisijai. Valstybės pagalba laikoma bet kuri priemonė, atitinkanti Sutarties dėl Europos Sąjungos veikimo 107 straipsnio 1 dalyje nustatytus kriterijus;
     10. tiekėjas, apie nustatytų reikalavimų atitikimą, yra pateikęs melagingą informaciją, kurią perkančiosios organizacijos gali įrodyti bet kokiomis teisėtomis priemonėmis;
     11. tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus;
     12. tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančiosios organizacijos gali nepažeisdamos lygiateisiškumo ir skaidrumo principų prašyti kandidatą ar dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis.
     13. tiekėjas per perkančiųjų organizacijų nustatytą terminą nepatikslino, nepapildė, nepaaiškino savo pasiūlymo. Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų;
     14. tiekėjas per perkančiųjų organizacijų nustatytą terminą patikslino, papildė, paaiškino pasiūlymą ir tai lėmė esminį jo pasiūlymo pakeitimą. Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų.
  2. Apie pasiūlymo atmetimą ir tokio atmetimo priežastis tiekėjas informuojamas raštu CVP IS priemonėmis.
  3. Perkančiosios organizacijos gali nuspręsti nesudaryti pirkimo sutarčių su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.

1. **PASIŪLYMŲ VERTINIMAS IR PALYGINIMAS**

* 1. Perkančiosios organizacijos ekonomiškai naudingiausią pasiūlymą išrenka pagal kainą. **Ekonomiškai naudingiausiu pasiūlymu laikomas mažiausios kainos pasiūlymas.**
  2. Pasiūlyme kaina nurodoma eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
  3. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka perkančiosios organizacijos turi pačios sumokėti pridėtinės vertės mokestį už įsigytą pirkimo objektą į valstybės biudžetą, šis mokestis turi būti įskaičiuojamas į pasiūlymo kainą. Jei tiekėjas pateikiant pasiūlymą mokesčio neįskaičiavo, mokestį įskaičiuoja perkančiosios organizacijos lygindama pasiūlymus.

1. **PASIŪLYMŲ EILĖ IR LAIMĖTOJO NUSTATYMAS**

* 1. Pasiūlymai eilėje surašomi ekonominio naudingumo mažėjimo tvarka. Jeigu kelių pateiktų pasiūlymų ekonominis naudingumas yra vienodas, nustatant pasiūlymų eilę pirmesnis į šią eilę įrašomas tiekėjas, kurio pasiūlymas CVP IS priemonėmis pateiktas anksčiausiai.
  2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių pirkimo dokumentų sąlygas.
  3. Laimėjusiu pasiūlymu pripažįstamas pasiūlymas esantis pasiūlymų eilės pirmoje vietoje. Laimėtoju gali būti pasirenkamas tik toks tiekėjas, kurio pasiūlymas atitinka pirkimo dokumentuose nustatytus reikalavimus ir jo pasiūlymo kaina nėra per didelė ir perkančiajai organizacijai nepriimtina.
  4. Apie pasiūlymų eilės ir laimėjusio pasiūlymo nustatymą ir apie sprendimą sudaryti pirkimo sutartį, nedelsiant, bet ne vėliau kaip per 3 darbo dienas nuo sprendimo priėmimo, raštu CPV IS priemonėmis pranešama pasiūlymus pateikusiems tiekėjams. Tiekėjams, kurių pasiūlymai neįrašyti į šią eilę, kartu su pranešimu apie nustatytą eilę ir laimėjusį pasiūlymą, raštu CVP IS priemonėmis pranešama ir apie jų pasiūlymų atmetimo priežastis, įskaitant, jeigu taikoma, informaciją apie tai, kad buvo remtasi šio įstatymo 45 straipsnio 4 dalies nuostatomis, o šio įstatymo 37 straipsnio 6 ir 7 dalyse nurodytais atvejais – taip pat priežastis, dėl kurių priimtas sprendimas dėl nelygiavertiškumo arba sprendimas, kad prekės, paslaugos ar darbai neatitinka nurodyto rezultatų apibūdinimo ar funkcinių reikalavimų. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastys.
  5. **Pirkimo sutartis negali būti sudaryta, kol nepasibaigė pirkimo sutarties sudarymo atidėjimo terminas**, t. y. ne anksčiau kaip po 5 darbo dienų nuo pranešimo apie sprendimą nustatyti laimėjusį pirkimo pasiūlymą išsiuntimo dalyviams dienos, išskyrus atvejus, kai vienintelis dalyvis yra tas, su kuriuo sudaroma pirkimo sutartis.
  6. Suinteresuoti dalyviai nuo perkančiųjų organizacijų pranešimo apie sprendimą nustatyti laimėjusį pasiūlymą pateikimo dalyviams dienos iki atidėjimo termino pabaigos gali prašyti perkančiųjų organizacijų pateikti laimėjusį pasiūlymą. Tokiu atveju VPĮ 102 straipsnio 1 dalyje nustatytas terminas ir atidėjimo terminas pratęsiami papildomam terminui, jį skaičiuojant nuo suinteresuoto dalyvio prašymo pateikti laimėjusį pasiūlymą pateikimo perkančiajai organizacijai dienos iki tol, kol suinteresuotam dalyviui bus pateiktas minėtas pasiūlymas. Jeigu laimėjusio dalyvio pasiūlymas pateikiamas tą pačią dieną, kai buvo paprašyta, VPĮ 102 straipsnio 1 dalyje nustatytas terminas ir atidėjimo terminas pratęsiami vienai darbo dienai. Perkančiosios organizacijos laimėjusį pasiūlymą suinteresuotiems dalyviams gali pateikti teikdama 17.4 punkte nurodytą informaciją.
  7. Jeigu tiekėjas, kuriam buvo pasiūlyta sudaryti pirkimo sutartis, raštu atsisako jas sudaryti arba iki perkančiųjų organizacijų nurodyto laiko nepasirašo pirkimo sutarčių, arba atsisako sudaryti pirkimo sutartis VPĮ ir pirkimo dokumentuose nustatytomis sąlygomis, laikoma, kad jis (jie) atsisakė sudaryti pirkimo sutartis. Tokiu atveju arba jeigu tiekėjas iki perkančiųjų organizacijų nurodyto termino nepateikia pirkimo dokumentuose nustatytų pirkimo sutarčių įvykdymo užtikrinimą patvirtinančių dokumentų arba neįvykdo kitų pirkimo sutartyse nustatytų jų įsigaliojimo sąlygų, perkančiosios organizacijos siūlo sudaryti pirkimo sutartis tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartis, nepateikusio pirkimo sutarčių įvykdymo užtikrinimo ar neįvykdžiusio kitų pirkimo sutarčių įsigaliojimo sąlygų, jeigu tenkinamos VPĮ 45 straipsnio 1 dalyje išdėstytos sąlygos.

1. **PRETENZIJŲ IR SKUNDŲ NAGRINĖJIMAS**

* 1. Tiekėjas, norėdamas iki pirkimo sutarčių sudarymo teisme ginčyti perkančiųjų organizacijų sprendimus ar veiksmus, pirmiausia raštu (elektroninėmis priemonėmis) turi pateikti pretenziją perkančiajai organizacijai.
  2. Tiekėjas turi teisę pateikti pretenziją perkančiajai organizacijai, pateikti prašymą ar pareikšti ieškinį teismui (išskyrus ieškinį dėl pirkimo sutarčių ar preliminariųjų sutarčių pripažinimo negaliojančiomis ar ieškinį dėl pirkimo sutarčių nutraukimo pripažinimo nepagrįstais):
     1. per 5 darbo dienas nuo perkančiųjų organizacijų pranešimo raštu apie jos priimtą sprendimą išsiuntimo tiekėjams dienos, o jeigu šis pranešimas nebuvo siunčiamas elektroninėmis priemonėmis, – per 15 dienų nuo pranešimo išsiuntimo tiekėjams dienos;
     2. per 5 darbo dienas nuo paskelbimo apie perkančiųjų organizacijų priimtą sprendimą dienos, jeigu VPĮ nėra reikalavimo raštu informuoti tiekėjus apie perkančiųjų organizacijų priimtus sprendimus.
  3. Perkančiosios organizacijos privalo nagrinėti tik tas tiekėjų pretenzijas, kurios gautos iki pirkimo sutarčių ar preliminariųjų sutarčių sudarymo dienos ir pateiktos laikantis 18.2 punkte nustatytų terminų. Neprivaloma nagrinėti pretenzijų, teikiamų pakartotinai dėl to paties perkančiųjų organizacijų priimto sprendimo arba atlikto veiksmo.
  4. Perkančiosios organizacijos negali sudaryti pirkimo sutarčių ar preliminariųjų sutarčių anksčiau kaip po 5 darbo dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui ir suinteresuotiems dalyviams dienos, o jeigu šis pranešimas nebuvo siunčiamas elektroninėmis priemonėmis, – ne anksčiau kaip po 15 kalendorinių dienų.
  5. Perkančiosios organizacijos privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui ir suinteresuotiems dalyviams ne vėliau kaip per 6 darbo dienas nuo pretenzijos gavimo dienos.
  6. Jeigu perkančiosios organizacijos per nustatytą terminą neišnagrinėja jai pateiktos pretenzijos, tiekėjas turi teisę pateikti prašymą ar pareikšti ieškinį teismui per 15 kalendorinių dienų nuo dienos, kurią perkančiosios organizacijos turėjo raštu pranešti apie priimtą sprendimą pretenziją pateikusiam tiekėjui, suinteresuotiems kandidatams ir suinteresuotiems dalyviams.
  7. Tiekėjas turi teisę pareikšti ieškinį dėl pirkimo sutarčių ar preliminariųjų sutarčių pripažinimo negaliojančiomis per 6 mėnesius nuo pirkimo sutarčių sudarymo dienos.
  8. Tais atvejais, kai tiekėjui padaryta žala kildinama iš neteisėtų perkančiųjų organizacijų veiksmų ar sprendimų, tačiau VPĮ nenustatyta pareiga perkančiajai organizacijai raštu informuoti tiekėjus arba paskelbti apie jos veiksmus ar sprendimus, taikomi Civiliniame kodekse nustatyti ieškinio pareiškimo senaties terminai. Šios dalies nuostatos netaikomos, kai ieškinys teikiamas perkančiajai organizacijai nepagrįstai nutraukus pirkimo sutartis dėl esminio pirkimo sutarčių pažeidimo ar perkančiosioms organizacijoms nepagrįstai priėmus sprendimą, kad tiekėjas pirkimo sutartyse nustatytą esminę pirkimo sutarties sąlygą vykdė su dideliais arba nuolatiniais trūkumais ir dėl to perkančiosios organizacijos pritaikė sutartyse nustatytas sankcijas.
  9. Tiekėjas, pateikęs prašymą ar pareiškęs ieškinį teismui, privalo ne vėliau kaip per 3 darbo dienas pateikti perkančiajai organizacijai prašymo ar ieškinio kopiją su gavimo teisme įrodymais.
  10. Perkančiosios organizacijos, gavusios tiekėjo prašymo ar ieškinio teismui kopiją, negali sudaryti pirkimo sutarčių ar preliminariųjų sutarčių, kol nesibaigė atidėjimo terminas ar VPĮ 103 straipsnio 2 dalyje, 105 straipsnio 2 dalies 3 punkte ir 105 straipsnio 3 dalies 3 punkte nurodyti terminai ir kol perkančiosios organizacijos negavo teismo pranešimo apie:
      1. motyvuotą teismo nutartį, kuria atsisakoma priimti ieškinį;
      2. motyvuotą teismo nutartį dėl tiekėjo prašymo taikyti laikinąsias apsaugos priemones atmetimo, kai šis prašymas teisme buvo gautas iki ieškinio pareiškimo;
      3. teismo rezoliuciją priimti ieškinį netaikant laikinųjų apsaugos priemonių.
  11. Jeigu dėl tiekėjo prašymo pateikimo ar ieškinio pareiškimo teismui pratęsiami anksčiau tiekėjams pranešti pirkimo procedūrų terminai, apie tai perkančiosios organizacijos išsiunčia tiekėjams pranešimus ir nurodo terminų pratęsimo priežastis.
  12. Perkančiosios organizacijos, sužinojusios apie teismo sprendimą dėl tiekėjo prašymo ar ieškinio, ne vėliau kaip per 3 darbo dienas raštu informuoja suinteresuotus kandidatus ir suinteresuotus dalyvius apie teismo priimtus sprendimus.

**19. PIRKIMO SUTARČIŲ PASIRAŠYMAS IR SĄLYGOS**

19.1. Perkančiosios organizacijos sudaryti pirkimo sutartis raštu kviečia tą dalyvį, kurio pasiūlymas pripažintas laimėjusiu, kartu jam nurodomas laikas, iki kada reikia pasirašyti pirkimo sutartis. **Kiekviena konsoliduotame pirkime dalyvaujanti perkančioji organizacija su laimėjusiu dalyviu sudarys atskirą pirkimo sutartį.**

19.2. Pirkimo sutarties sąlygos pateikiamos pirkimo sąlygų 3 priede „Viešojo pirkimo sutarties projektas“.

19.3. Atkreiptinas dėmesys, kad vykdant pirkimo sutartį, pridėtinės vertės mokesčio sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis Sąskaitų administravimo bendrąja informacine sistema SABIS. Prisijungti prie elektroninės paslaugos SABIS galima interneto adresu <https://sabis.nbfc.lt/> arba tiekėjo pasirinktomis priemonėmis, jei teikiamos elektroninės sąskaitos faktūros, atitinka Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19). Paslaugos apmokėjimo tvarką nustato Lietuvos Respublikos finansų ministerija.

**20. BAIGIAMOSIOS NUOSTATOS**

* 1. Perkančiosios organizacijos turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas perkančiųjų organizacijų poreikių neatitinkantis pirkimo objektas.
  2. Perkančiosios organizacijos privalo nutraukti pradėtas pirkimo procedūras, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.
  3. Pirkimo procedūros, kurios neapibrėžtos šiose pirkimo sąlygose, vykdomos vadovaujantis Viešųjų pirkimų įstatymo ir kitų teisės aktų nuostatomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_